Setra

Setra on Baden-Württembergis Ulmis tegutsev bussitootmisettevõte, mis kuulub kontsernile Daimler AG. Eestis kasutab Setra busse Sareta.

Setra eelkäijaks oli Ulmis tegutsev Karl Kässbohrer Fahrzeugwerke GmbH, mille rajas vankrimeister Karl Kässbohrer (1864–922) aastal 1893. Pärast tema surma võtsid äri üle tema pojad Karl noorem (1901–973) ja Otto (1904–989).

Esimest Setra nime kandvat bussi S8 esitleti 1951. aastal. Nimi Setra on tulnud sõnast selbsttragend ('isekandev'); see buss oli esimene, mis kasutas kandevkere, tagamootori ja tagasillaga otseühenduse kooslust.

Setra mudelitähised vihjavad alati bussi istmeridade arvule, nii oligi esimeses bussis S8 kaheksa istmerida. Aja jooksul tulid välja ka mudelid S6, S7, S9, S10, S11, S12, S14 ja S15.

1967. aastal hakati tootma teise põlvkonna Setra busse. Nüüd oli mudelinime lõpus 0, mudelid olid sõltuvalt istmeridade arvust S80-S150.

1976. aastal tulid välja Setra kolmanda põlvkonna bussid. Mudelitähised olid nüüd S208-S217, lisaks toodeti ka kahekorruselisi S221 ja S228.

1991. aastal tulid välja neljanda põlvkonna Setra bussid, mudelitähistega S309-S319, lisaks ka kahekorruseline S328.

Viienda põlvkonna Setra bussid tulid välja 2001. aastal, mudelitähised olid S411-S419, lisaks kahekorruseline S431.

Praegu uusimad Setra bussid on kuuenda põlvkonna omad, mis lasti välja 2011. aastal, mudeliteks S511-S519 ja kahekorruseline S531.

Galerii

Kategooria:Saksamaa ettevõtted
Kategooria:Bussitootjad